"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Selle viisiga algas One Way saade.
Nagu tavaliselt toob saate teieni
Soome misjoniühendus One Way Mission.
Tere tulemast saatesse!
Les Wheeldon on osalenud One Way õpetustöös pikka aega.
Soome kõrval on teda igal aastal ka Indias nähtud.
Näeme tema jaanuarikuist õpetust.
One Way Pühapäevapidu kell 12.00, Vuorikatu 19, Helsingi
Tahan teiega vaadata Apostlite tegude 12. peatükki.
"Aga sel ajal hakkas kuningas Heroodes
mõnele kogudusest kurja tegema.
Ta tappis mõõgaga Jaakobuse, Johannese venna.
Aga nähes, et see juutidele meeldis,
võttis ta kinni ka Peetruse.
See oli just hapnemata leibade pühal.
Heroodes vahistas Peetruse ja pani ta vanglasse
ning andis nelja neljamehelise sõdurite salga valvata,
kavatsedes ta pärast paasapühi rahva ette tuua.
Nii peeti siis Peetrust vangis,
aga kogudus palvetas lakkamatult Jumala poole tema pärast.
Ööl enne seda, kui Heroodes tahtis Peetruse enese ette tuua,
magas Peetrus kahe sõduri vahel kahe ketiga aheldatult,
ja vahimehed ukse ees valvasid vanglat.
Ja ennäe, Issanda ingel seisis seal ning valgus helkis vangikongis.
Ingel lõi Peetrust vastu külge, äratas ta üles ja ütles:
Tõuse kiiresti!” Ja Peetruse ahelad langesid käte ümbert maha.
Ingel aga ütles talle: Pane vöö vööle ja seo oma jalatsid jalga!”
Tema tegigi nõnda. Ja ingel ütles talle:
'Pane oma kuub selga ja tule minu järele.'
Ja Peetrus tuli välja ja käis tema järel ega teadnud,
et see, mis ingel tegi, on tõsi, vaid arvas end nägevat nägemust.
Ja nad läbisid esimese ja teise vahiposti
ning tulid linna viiva raudvärava ette. See avanes neile iseenesest
ja nad väljusid ja läksid edasi üht tänavat pidi.
Ja järsku lahkus ingel tema juurest.
Ja kui Peetrus jälle hakkas aru saama, lausus ta: 'Nüüd ma tean,
et Issand on tõesti oma ingli läkitanud
ja mu välja kiskunud Heroodese käest ning kõigest,
mida juuda rahvas ootab.' Ja märgates, kus ta on,
tuli ta selle Maarja koja juurde,
kes on Markuseks hüütava Johannese ema.
Sinna oli suur hulk rahvast kokku tulnud palvetama.
Kui ta siis hooviväravale koputas,
tuli sinna kuulatama tüdruk, Roode nimi.
Kui ta Peetruse hääle järgi ära tundis,
siis rõõmu tõttu ei avanud ta väravat,
vaid jooksis sisse ja teatas, et Peetrus seisab värava taga.
Nemad ütlesid talle: 'Sa jampsid!' Tema aga kinnitas, et see on nõnda.
Siis nad ütlesid: 'See on tema ingel.'
Peetrus koputas üha edasi.
Kui nad nüüd avasid, nägid nad teda ja jahmusid.
Peetrus aga viipas neile käega, et nad vait jääksid, ning jutustas,
kuidas Issand oli ta vanglast välja toonud, ning ütles:
'Teatage seda Jaakobusele ja vendadele!'
Ja ta väljus ning läks sealt ära teise paika.
Aga päeva saabudes olid sõdurid suures ärevuses selle pärast,
mis Peetrusega oli juhtunud.
Kui Heroodes teda otsis ega leidnud, kuulas ta vangivalvurid üle
ja käskis need viia hukkamisele.
Ise ta läks Juudamaalt alla Kaisareasse ja jäi sinna.
Ent Heroodes kandis viha Tüürose ja Siidoni rahva peale.
Nood tulid ühel meelel tema juurde
ja, saanud nõusse kuninga kambriülema Blastose,
palusid rahu; sest nende maa sai oma toiduse kuninga alalt.
Määratud päeval pani Heroodes selga kuninglikud rõivad, istus kohtujärjele
ja pidas neile kõne. Rahvas aga hüüdis:
'See ei ole inimese, vaid Jumala hääl!'
Aga otsekohe lõi teda Issanda ingel,
seepärast et ta ei andnud au Jumalale.
Ja ussidest sööduna heitis Heroodes hinge.
Aga Jumala sõna kasvas ja levis."
Aamen.
See on suurepärane peatükk Uues Testamendis.
Ja see sisaldab meie jaoks kaht tähtsat õpetust.
Need on väga lihtsad õppetunnid.
Esimene õppetund on palve vägi.
Õpime siit peatükist, kui tähtis on palve.
Teine õppetund on hingede vabanemine,
Jumal vabastab inimesi vanglast.
Need kaks õppetundi on omavahel seotud -
kogudus palvetab, Jumal vabastab.
See on mu tänase jutluse kokkuvõte,
selle lühiversioon.
Võiksime öelda: Aamen, ja koju minna.
Paljudele see meeldiks.
Aga tulime siia Issandale heameelt tegema,
ja Talle meeldivad pikad jutlused.
Esimene õppetund.
Siin peatükis on nähtamatuid asju,
mida me silmadega ei näe.
Näete inglite tegevust.
Inglid tegutsevad maailmas kogu aeg.
Kas keegi on inglit näinud?
Kolm, neli, viis ...
Viis inimest siin on näinud inglit.
Kui ma kuskil seda küsin,
siis umbes selline protsent rahvast
ongi neid näinud.
Mõnedel inimestel on inglitega
väga dramaatilisi kohtumisi olnud.
Üks parimaid inglilugusid on Corrie Ten Boomil.
Ta nägi ingleid vaid korra.
Mina pole kunagi inglit näinud.
Mul on sõber, kes on kaheksa korda ingleid näinud.
See pole õiglane, on ju?
Corrie Ten Boom oli Moskvas,
Šeremetjevo lennujaamas.
Tal olid kaasas Piiblid ja kohver oli raske.
See oli umbes 1980. a.
Nad kontrollisid kõigi kohvreid,
et keegi Venemaale Piibleid ei tooks.
Ta oli viimane inimene,
kes pidi tollist läbi minema.
Ta palvetas, kui oma kohvrit nägi.
"Issand, palun aita, et mu kohver läbi pääseks."
Äkitselt nägi ta ingleid oma kohvri ümber.
Kõigi teiste kohvrid olid läbi vaadatud.
Tema oli viimane.
Valvur tuli tema juurde ja ütles:
"See kohver on väga raske.
Lubage, ma kannan selle teie eest välja taksosse."
Suudate seda ette kujutada?
Ma ei tea, kas inglitel on passid,
aga see oli küll Vene ingel.
Inglid on olemas.
Ja paljud inimesed on ingleid näinud.
Kui oleksid evolutsionist,
kas usuksid,
et inglid pärinevad inimestest?
Kui on olemas inglid,
pole olemas evolutsiooni.
Su ees on rasked valikud -
kas usud Piiblit või ei?
See pole meie tänane teema.
Aga selles peatükis näeme ingleid tegutsemas.
Ja nad tegutsevad kogu maailmas.
Nad on nähtamatud.
Nad on täna ka siin,
kuid nad on nähtamatud.
Siin peatükis on veel üks inimrühm,
kes teenivad Jumalat nagu inglid.
Need oleme meie.
Meie oleme Jumala teenijad.
Inglid ümbritsevad Jumala trooni
ja võivad külastada seda maailma.
Aga meie Jumala rahvana
seisame kahe maailma vahel.
Elame nähtavas maailmas
ja võime panna oma pea Taevasse.
Kui küsiksin, kas keegi on nägemuses Taevast näinud,
vastaksid mõned jaatavalt.
Kristlased võivad minna sügavale Jumala ligiolusse.
Piibel ütleb: Tulge julgusega Jumala trooni ette.
Kui me Jumala ligi tuleme,
muutub kogu meie perspektiiv.
Kui Jumala trooni ette jõuad,
näib kõik teistmoodi.
Kui Jumala trooni ette jõuad,
on seal tohutu vägi, kui Jumala trooni puudutad.
Jumalas on piiramatu vägi.
Jumal on aga öelnud:
Paluge minult.
Kui tuleksin su ukse taha
ja tahaksin su kodus asju ringi tõsta,
mööblit liigutada või uue ukse teha kuskile,
võiksin koputada uksele,
kuid sisse ma ei saa,
kui sa mind sisse ei kutsu.
Olen Inglise džentelmen
ega tule sisse, kui mind ei kutsuta.
Jumal pole inglane,
aga ta on džentelmen.
Ta ei suru ennast sinu majja.
Jumal ütleb: paluge minult.
Kogudus seisab
maa ja taeva vahel
ja kutsub Jumalat siin maailmas töötama.
See peatükk õpetab,
et kui me Jumalat ei palu,
inimesed ei vabane.
See on väga tõsine õppetund.
Piibel õpetab, et Jumal ütleb:
Ma tahan, et inimesed minult paluksid.
See on niivõrd tähtis tõde.
Jumala Poeg sai inimeseks,
et ta võiks palvetada inimkonna eest.
Jeesus palvetab inimkonna eest.
Üks põhjuseid, miks Ta inimeseks sai,
oli selleks, et Ta saaks inimkonna juhtivaks palvetajaks.
Jeesus on meie eestpalvetaja.
Mul on nii hea meel, et Tema meie eest täna palvetab.
Kui meie palvetame,
siis käime Tema sammudes.
Jumal liigub palve vastuseks.
Nägite, et Peetrus vabastati.
Aga nägite ka, kuidas Heroodes suri.
Teda lõi ingel.
Kui poliitik sureb,
pole alati tegemist ingliga.
Kuid olen kindel,
et Jumal tegutseb rohkem, kui arvame.
Heroodese surm on väga huvitav.
Seda ei maini üksnes Piibel, vaid ka ajalooürikud.
Josefus kirjutab sellest.
See juhtus aastal 44 AD.
Apostlite tegude raamatus on konkreetseid sündmusi,
mille kuupäevi me teame.
Heroodes suri 44. a AD.
See oli Kaisareas.
Kui sinna lähete, näete kohta, kus ta suri.
Ta pidas kõne suurele rahvahulgale,
arvatavasti Kaisarea amfiteatris.
Ta kandis rüüd,
millel olid hõbedased ruudud.
Josefuse väitel peegeldus rüült päike,
tekkis valgussähvatus,
ja inimesed hüüdsid:
Ta on Jumal! Ta on Jumal!
Tavaliselt, kui kedagi Jumalaks nimetatakse,
ütleb ta: Ei, ei ei. Mina ei ole Jumal.
Võin olla ülitark. Võin olla kindral.
Võin olla vägev sõjaväelane,
aga ma pole Jumal.
Aga paljud kujutlevad, et on Jumalad.
Nad arvavad, et elavad igavesti.
Nad arvavad,
et nende elu maailmas ei lõpe kunagi.
Heroodes ei öelnud: Ei, ei, ei.
Väga hea. See on tõsi.
Mina olengi jumal.
Tol hetkel
sai too jumal kõhuvalu.
Piibli sõnul sõid ussid ta ära.
Josefuse väitel
tabas teda kõhuvalu,
ta varises kokku,
vajus põrandale maha,
ja ta kanti paleesse,
kus ta viie päeva pärast suri.
Kui meie palvetame.
Ma ei usu, et kogudus Heroodese surma palvetas.
Kogudus aga palvetas,
et Jumal muudaks rahva kurssi.
Palvetage Soome eest.
Kui sa palvetad, avad ukse.
Sa ei tea, mida Jumal teeb.
Palveta ja ava uks.
Ava uks Jumalale Soomes.
Ava uks Jumalale oma peres,
oma elus, oma tänaval,
oma töö juures, oma koolis.
Jumal ütleb: Paluge minult.
Paluge minult, ja ma teen seda.
1905. aastal,
umbes 110 aasta eest,
oli Austraalias põud.
Kuus kuud polnud sadanud.
Austraalia edelaosas
kuulutas osariigi valitsus välja
rahvusliku alandumise ja palve päeva.
Ja rahvas palvetas.
Kolme päeva pärast tuli vihm.
1880. aastail
olid Kentuckys, Ameerikas, rändtirtsud,
kes hävitasid saaki.
Kuberner kuulutas välja palvepäeva.
Tirtsud olid oma munad munenud
väga suurel maaalal
ja keegi ei saanud midagi teha.
Nad palvetasid.
Oli soe, päikseline päev.
Tirtsude munad koorusid.
Öösel tuli hall maha,
ja kõik tirtsud surid.
Võiksime rääkida veel lugusid.
Sõja ajal
kutsus Inglise kuningas mitmel päeval palvetama.
On huvitav jälgida,
mis juhtus, kui palvepäevad olid.
Oli päevi, kui sõda peaaegu kaotati.
Sõja alguses 1940. a, kui polnud mingit lootust,
kuulutas kuningas välja palvepäeva.
Te võite lugeda, mis juhtus.
Ma ei räägi teile praegu. Teine kord.
Jumal ütles: Paluge minult.
Kas usud palvesse?
Siis palu minult.
Vahel muudame ärkamise
mingiks kummaliseks asjaks.
Jumal ütles: Paluge minult.
Paluge ja ma annan.
Ma teen seda.
See on selle peatüki esimene õppetund.
Kas panite tähele,
et kogudus palvetas lakkamata.
Nad palvetasid öö läbi.
Les Wheeldoni õpetus jätkub nädala pärast.
Aitäh vaatamast! Õnnistatud nädalat!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e-postiaadressil -
toimisto@onewaymission.fi
Tõlge: Monika Jaaguri